
सियारामशरण गुप्त 
(1895 - 1963) 





सियारामशरण गुप्त का जन्म झाँसी के निकट चिरगाँव में सन्‌ 1895 में हुआ था। राष्ट्रकवि मैथिलीशरण 
गुप्त इनके बड़े भाई थे। गुप्त जी के पिता भी कविताएँ लिखते थे। इस कारण परिवार में ही इन्हें 
कविता के संस्कार स्वतः प्राप्त हुए। गुप्त जी महात्मा गांधी और विनोबा भावे के विचारों के अनुयायी 
थे। इसका संकेत इनकी रचनाओं में भी मिलता है। गुप्त जी की रचनाओं का प्रमुख गुण है 
कथात्मकता। इन्होंने सामाजिक कुरीतियों पर करारी चोट की है। देश की ज्वलंत घटनाओं और 
समस्याओं का जीवंत चित्र इन्होंने प्रस्तुत किया है। इनके काव्य की पृष्ठभूमि अतीत हो या वर्तमान, 
उनमें आधुनिक मानवता की करुणा, यातना और द्रंद्र समन्वित रूप में उभरा है। 

सियारामशरण गुप्त की प्रमुख कृतियाँ हैं : मौर्य विजय, आर्द्रा, पाथेय, मृण्मयी, उन्मुक्त, 
आत्मोत्सर्ग, दूर्वादल और नकुल। 

“एक फूल की चाह' गुप्त जी की एक लंबी और प्रसिद्ध कविता है। प्रस्तुत पाठ उसी कविता 
का एक अंश मात्र है। पूरी कविता छुआछूत की समस्या पर केंद्रित है। एक मरणासन्न ' अछूत' कन्या 
के मन में यह चाह उठी कि काश! देवी के चरणों में अर्पित किया हुआ एक फूल लाकर कोई 
उसे दे देता। कन्या के पिता ने बेटी की मनोकामना पूरी करने का बीड़ा उठाया। वह देवी के मंदिर 
में जा पहुँचा। देवी की आराधना भी की, पर उसके बाद वह देवी के भक्तों की नजर में खटकने 
लगा। मानव-मात्र को एकसमान मानने को नसीहत देनेवाली देवी के सवर्ण भक्तों ने उस विवश, 
लाचार, आकांक्षी मगर ° अछूत' पिता के साथ कैसा सलूक किया, क्या वह अपनी बेटी को फूल लाकर 
दे सका? यह कविता का मार्मिक अंश ही बताएगा। 


2020-21 


एक फूल को चाह 


उद्वेलित कर अश्रु-राशियां, 
हदय-चिताएँ धधकाकर, 


महा महामारी प्रचंड हो 
फैल रही थी इधर-उधर। 
क्षीण-कंठ मृतवत्साओं का 
करुण रुदन दुर्दांत नितांत, 
भरे हुए था निज कृश रव में 
हाहाकार अपार अशांत। 





बहुत रोकता था सुखिया को, 
'न जा खेलने को बाहर", 
नहीं खेलना रूकता उसका 
८” नहीं ठहरती वह पल-भर। 
मेरा हृदय कॉप उठता था, 
बाहर गई निहार उसे; 
यही मनाता था कि बचा लूँ 
किसी भाँति इस बार उसे। 

90/स्पर्श 


भीतर जो डर रहा छिपाए, 
हाय! वही बाहर आया। 
एक दिवस सुखिया के तनु को 
ताप-तप्त मेने पाया। 
ज्वर में विहल हो बोली वह, 
क्या जाने किस डर से डर, 
मुझको देवी के प्रसाद का 
एक फूल ही दो लाकर। 


सभी ओर दिखलाई दी बस, 
अंधकार को ही छाया, 
छोटी-सी बच्ची को ग्रसने 
कितना बड़ा तिमिर आया! 


ऊपर विस्तृत महाकाश में 
जलते-से अगारो से, 
झुलसी-सी जाती थी आँखें 
जगमग जगते तारो से। 

क्रमशः कंठ क्षीण हो आया, 
शिथिल हुए अवयव सारे, 
बैठा था नव-नव उपाय की 
चिंता में में Tumi 
जान सका न प्रभात सजग से 
हुई अलस कब दोपहरी, 
स्वर्ण-घनों में कब रवि डूबा, 
कब आई संध्या गहरी। 


देख रहा था-जो सुस्थिर हो 
नहीं बेठती थी क्षण-भर, 
हाय! वही चुपचाप पडी थी 
अटल शांति-सी धारण कर। 
सुनना वही चाहता था में 
उसे स्वयं ही उकसाकर- 
मुझको देवी के प्रसाद का 
एक फूल ही दो लाकर! 


भक्त-वृंद मृदु-मधुर कंठ से 
गाते थे सभक्ति मुद-मय,- 
'पतित-तारिणी पाप-हारिणी, 
माता, तेरी जय-जय-जय!' 
पतित-तारिणी, तेरी जय-जय'- 
मेरे मुख से भी निकला 
बिना बढे ही में आगे को 
जाने किस बल से ढिकला! 


एक फूल को चाह/91 


ऊँचे शैल-शिखर के ऊपर 
मंदिर था विस्तीर्ण विशाल; 
स्वर्ण-कलश सरसिज विहसित थे 
पाकर समुदित रवि-कर-जाल। 
दीप-धूप से आमोदित था 
मंदिर का आँगन सारा; 
गूँज रही थी भीतर-बाहर 
मुखरित उत्सव की धारा। 

92/स्पर्श 


मेरे दीप-फूल लेकर वे 
अंबा को अर्पित करके 
दिया पुजारी ने प्रसाद जब 
आगे को अंजलि भरके, 
भूल गया उसका लेना झट, 
परम लाभ-सा पाकर मैं 
सोचा,-बेटी को माँ के ये 
पुण्य-पुष्प दूँ जाकर Q| 


पापी ने मंदिर में घुसकर 
किया अनर्थ बडा भारी; 
कलुषित कर दी है मंदिर की 
चिरकालिक शुचिता सारी।” 
ऐं, क्या मेरा कलुष बडा है 
देवी को गरिमा से भी; 
किसी बात में < मैं आगे 
माता को महिमा के भी? 


सिंह पौर तक भी आँगन से 
नहीं पहुँचने में पाया, 
सहसा यह सुन पड़ा कि-“ कैसे 
यह अछूत भीतर आया? 
पकड़ो, देखो भाग न जावे, 
बना धूर्त यह है कैसा; 
साफ़-स्वच्छ परिधान किए है, 
भले मानुषों के जैसा! 

माँ के भक्‍त हुए तुम केसे, 
करके यह विचार खोटा? 
माँ के सम्मुख ही माँ का तुम 
गौरव करते हो छोटा! 
कुछ न सुना भक्तों ने, झट से 
मुझे घेरकर पकड लिया; 
मार-मारकर मुक्के-घूँसे 
धम-से नीचे गिरा दिया! 


मैने स्वीकृत किया दंड वह 
शीश झुकाकर चुप ही रह; 
उस असीम अभियोग, दोष का 
क्या उत्तर देता, क्या कह? 
सात रोज़ ही रहा जेल में 
या कि वहाँ सदियाँ बीतीं, 
अविश्रांत बरसा करके भी 
आँखें तनिक नहीं रीतीं। 


एक फूल को चाह/93 


मेरे हाथों से प्रसाद भी 
बिखर गया हा! सबका सब, 
हाय! अभागी बेटी तुझ तक 
कैसे पहुँच सके यह अब। 
न्यायालय ले गए मुझे वे, 
सात दिवस का दंड-विधान 
मुझको हुआ; हुआ था मुझसे 
देवी का महान अपमान! 

94/स्पर्श 


दंड भोगकर जब में छूटा, 
पैर न उठते थे घर को; 
पीछे ठेल रहा था कोई 
भय-जर्जर तनु पंजर को। 
पहले की-सी लेने मुझको 
नहीं दौड़कर आई वह; 
उलझी हुई खेल में ही हा! 
अबको दी न दिखाई वह। 


अंतिम बार गोद में बेटी, 
तुझको ले न सका में हा! 
एक फूल माँ का प्रसाद भी 
तुझको दे न सका मैं हा! 


उसे देखने मरघट को ही 
गया दौड़ता हुआ वहाँ, 
मेरे परिचित बंधु प्रथम ही 
फूंक चुके थे उसे जहाँ। 
बुझी पड़ी थी चिता वहाँ पर 
छाती धधक उठी मेरी, 
हाय! फूल-सी कोमल बच्ची 
हुई राख को थी ढेरी! 

प्रश्‍न-अभ्यास 


निम्नलिखित प्रश्नों के उत्तर दीजिए- 
(क) कविता की उन पंक्तियों को लिखिए, जिनसे निम्नलिखित अर्थ का बोध होता है- 
सुखिया के बाहर जाने पर पिता का हृदय काँप उठता था। 

शोभा। 


एक फूल की चाह/95 


पुजारी से प्रसाद/फूल पाने पर सुखिया के पिता को मन:स्थिति 

ख) बीमार बच्ची ने कया इच्छा प्रकट की? 


ग) सुखिया के पिता पर कौन-सा आरोप लगाकर उसे दंडित किया गया? 
घ) जेल से छूटने के बाद सुखिया के पिता ने अपनी बच्ची को किस रूप में पाया? 
ङ) इस कविता का केंद्रीय भाव अपने शब्दों में लिखिए। 

96/स्पर्श 
(च) 


इस कविता में से कुछ भाषिक प्रतीकों/बिंबों को छाँटकर लिखिए- 
उदाहरण: अंधकार की छाया 


OU) ल Son (Doerr rennin 
(1). Copp pene re हडळ OE) Cd pore ve 

2. निम्नलिखित पंक्तियों का आशय स्पष्ट करते हुए उनका अर्थ-सौंदर्य बताइए- 


(क) अविश्रांत बरसा करके भी 
आँखें तनिक नहीं रीतीं 
(ख) बुझी पड़ी थी चिता वहाँ पर 
छाती धधक उठी मेरी 
(ग) हाय! वही चुपचाप पड़ी थी 
अटल शांति-सी धारण कर 
(घ) पापी ने मंदिर में घुसकर 
किया अनर्थ बड़ा भारी 
योग्यता-विस्तार 


1. “एक फूल की चाह' एक कथात्मक कविता है। इसकी कहानी को संक्षेप में लिखिए। 


2. 'बेटी' पर आधारित निराला की रचना 'सरोज-स्मृति' पढिए। 
3. तत्कालीन समाज में व्याप्त स्पृश्य और अस्पृश्य भावना में आज आए परिवर्तनों पर एक चर्चा 
आयोजित कीजिए। 
शब्दार्थ और टिप्पणियाँ 
उद्वेलित -- भाव-विह्ृल 
अश्रु-राशियाोँ - आँसुओं की झड़ी 
महामारी ` बड़े स्तर पर फेलनेवाली बीमारी 
प्रचंड न तीव्र 
क्षीण - दबी आवाज, कमजोर 
मृतवत्सा -- जिस माँ कौ संतान मर गई हो 
रुदन _ रोना 
दुर्दात _ हृदयविदारक, जिसे दबाना या वश में करना कठिन हो 
नितांत -- बिलकुल, अलग, अत्यंत 
कृश — पतला, कमजोर 
रव _ शोर 

तनु 

ताप-तप्त 
शिथिल 
अवयव 
विहल 

स्वर्ण घन 
ग्रसना 

तिमिर 
विस्तीर्ण 
सरसिज 
रविकर जाल 
आमोदित 
अविश्रांत 
ढिकला 

सिंह पौर 
परिधान 
शुचिता 

कंठ क्षीण होना 
प्रभात सजग 
अलस दोपहरी 


एक फूल की चाह/97 


शरीर 

ज्वर से पीडित 

कमज़ोर, ढीला 

अंग 

दु ःखी, बेचैन 

सुनहले बादल 

निगलना 

अंधकार 

फैला हुआ 

कमल 

सूर्य-किरणों का समूह 
आनंदपूर्ण 

बिना रुके हुए, लगातार 
ठेला गया, धकेला गया 
मंदिर का मुख्य द्वार 
वस्त्र 

पवित्रता 

रोने के कारण स्वर का क्षीण या कमजोर होना 
हलचल से भरी सुबह 
आलस्य से भरी दोपहरी 

